CELEX: 32021D2074
Language: el
Date: 2021-11-25 00:00:00
Title: Απόφαση (ΚΕΠΠΑ) 2021/2074 του Συμβουλίου της 25ης Νοεμβρίου 2021 για την τροποποίηση της απόφασης (ΚΕΠΠΑ) 2017/2370 προς στήριξη του Κώδικα Συμπεριφοράς της Χάγης και της μη διάδοσης των βαλλιστικών πυραύλων στο πλαίσιο της εφαρμογής της στρατηγικής της ΕΕ κατά της διάδοσης των όπλων μαζικής καταστροφής

26.11.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 421/70
               
            
         ΑΠΟΦΑΣΗ (ΚΕΠΠΑ) 2021/2074 ΤΟΥ ΣΥΜΒΟΥΛΙΟΥ
         της 25ης Νοεμβρίου 2021
         για την τροποποίηση της απόφασης (ΚΕΠΠΑ) 2017/2370 προς στήριξη του Κώδικα Συμπεριφοράς της Χάγης και της μη διάδοσης των βαλλιστικών πυραύλων στο πλαίσιο της εφαρμογής της στρατηγικής της ΕΕ κατά της διάδοσης των όπλων μαζικής καταστροφής
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 28 παράγραφος 1 και το άρθρο 31 παράγραφος 1,
         Έχοντας υπόψη την πρόταση του ύπατου εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 18 Δεκεμβρίου 2017, το Συμβούλιο εξέδωσε την απόφαση (ΚΕΠΠΑ) 2017/2370 (1), για την ανάθεση της τεχνικής υλοποίησης ορισμένων σχεδίων στο ίδρυμα Fondation pour la recherche stratégique (FRS).
                  
               
                     (2)
                  
                  
                     Σύμφωνα με το άρθρο 3 παράγραφος 3 της απόφασης (ΚΕΠΠΑ) 2017/2370, υπεγράφη στις 21 Δεκεμβρίου 2017 συμφωνία επιχορήγησης με το FRS. Η συμφωνία επιχορήγησης επρόκειτο να λήξει στις 21 Δεκεμβρίου 2020.
                  
               
                     (3)
                  
                  
                     Στις 26 Μαΐου 2020, το FRS ζήτησε παράταση της περιόδου εφαρμογής για την απόφαση (ΚΕΠΠΑ) 2017/2370 έως τις 20 Δεκεμβρίου 2021. Η αίτηση παράτασης οφειλόταν στην πανδημία της COVID-19, και ιδίως στην αναβολή διαφόρων δραστηριοτήτων που αναφέρονται στο άρθρο 1 της εν λόγω απόφασης και στην απροθυμία των εθνικών διοικήσεων στις χώρες στόχους να συζητήσουν για τη διοργάνωση τέτοιων δραστηριοτήτων, δεδομένου του κλίματος αβεβαιότητας εξαιτίας της εν λόγω πανδημίας.
                  
               
                     (4)
                  
                  
                     Στις 20 Ιουλίου 2020, το Συμβούλιο εξέδωσε την απόφαση (ΚΕΠΠΑ) 2020/1066 (2), που τροποποίησε την απόφαση (ΚΕΠΠΑ) 2017/2370, μεταθέτοντας την ημερομηνία λήξης της στις 20 Δεκεμβρίου 2021.
                  
               
                     (5)
                  
                  
                     Στις 27 Σεπτεμβρίου 2021, το FRS ζήτησε πρόσθετη παράταση της εφαρμογής της απόφασης (ΚΕΠΠΑ) 2017/2370 λόγω των συνεχιζόμενων επιπτώσεων της πανδημίας της COVID-19 και των σχετικών ταξιδιωτικών περιορισμών στις προγραμματισμένες δραστηριότητές του, συγκεκριμένα, πρόσθετη παράταση 13 μηνών έως τις 21 Ιανουαρίου 2023.
                  
               
                     (6)
                  
                  
                     Η συνέχιση των δραστηριοτήτων που αναφέρονται στο άρθρο 1 της απόφασης (ΚΕΠΠΑ) 2017/2370 δεν έχει καμία επίπτωση για τους χρηματοδοτικούς πόρους έως τις 21 Ιανουαρίου 2023.
                  
               
                     (7)
                  
                  
                     Η απόφαση (ΚΕΠΠΑ) 2017/2370 θα πρέπει, συνεπώς, να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Στο άρθρο 5 της απόφασης (ΚΕΠΠΑ) 2017/2370, η παράγραφος 2 αντικαθίσταται από το ακόλουθο κείμενο:
            
               
                  «2.   Η παρούσα απόφαση λήγει στις 21 Ιανουαρίου 2023.».
               
            
         
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 25 Νοεμβρίου 2021.
            
               
                  Για το Συμβούλιο
               
               
                  Ο Πρόεδρος
               
               Z. POČIVALŠEK
            
         
         
            (1)  Απόφαση (ΚΕΠΠΑ) 2017/2370 του Συμβουλίου, της 18ης Δεκεμβρίου 2017, προς στήριξη του Κώδικα Συμπεριφοράς της Χάγης και της μη διάδοσης των βαλλιστικών πυραύλων στο πλαίσιο της εφαρμογής της στρατηγικής της ΕΕ κατά της διάδοσης των όπλων μαζικής καταστροφής (ΕΕ L 337 της 19.12.2017, σ. 28).
         
            (2)  Απόφαση (ΚΕΠΠΑ) 2020/1066 του Συμβουλίου, της 20ής Ιουλίου 2020, για την τροποποίηση της απόφασης (ΚΕΠΠΑ) 2017/2370 προς στήριξη του Κώδικα Συμπεριφοράς της Χάγης και της μη διάδοσης των βαλλιστικών πυραύλων στο πλαίσιο της εφαρμογής της στρατηγικής της ΕΕ κατά της διάδοσης των όπλων μαζικής καταστροφής (ΕΕ L 234 I της 21.7.2020, σ. 1).